CELEX: 32009R1047
Language: et
Date: 2009-10-19 00:00:00
Title: Nõukogu määrus (EÜ) nr 1047/2009, 19. oktoober 2009 , millega muudetakse määrust (EÜ) nr 1234/2007 (millega kehtestatakse põllumajandusturgude ühine korraldus) kodulinnuliha turustamisstandardite osas

6.11.2009   
            
            
               ET
            
            
               Euroopa Liidu Teataja
            
            
               L 290/1
            
         
      NÕUKOGU MÄÄRUS (EÜ) nr 1047/2009,
   19. oktoober 2009,
   millega muudetakse määrust (EÜ) nr 1234/2007 (millega kehtestatakse põllumajandusturgude ühine korraldus) kodulinnuliha turustamisstandardite osas
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 37,
   võttes arvesse komisjoni ettepanekut,
   võttes arvesse Euroopa Parlamendi arvamust (1)
   
   ning arvestades järgmist:
   
               (1)
            
            
               Nõukogu 22. oktoobri 2007. aasta määrusega (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (2) on kehtestatud teatavad kodulinnuliha turustamisstandardid.
            
         
               (2)
            
            
               Määruse (EÜ) nr 1234/2007 artikliga 116 on ette nähtud, et linnulihasektori tooteid turustatakse vastavalt XIV lisas esitatud sätetele.
            
         
               (3)
            
            
               Turustamisstandardid töötati välja selleks, et aidata kaasa kodulinnuliha kvaliteedi parandamisele ja sellega seotud teabe edastamisele, hõlbustamaks seega kõnealuse liha müüki. Nõukogu 26. juuni 1990. aasta määrusega (EMÜ) nr 1906/90 kodulindude turustusnormide kohta (3) võeti kehtivusega alates 1. juulist 1991 kasutusele täpsem „värske kodulinnuliha” määratlus kui toiduohutust käsitlevates õigusaktides. Kogemused näitavad, et selle määratluse aluseks olev range põhimõte vajab kinnitamist ja veelgi sõnaselgemat väljendamist.
            
         
               (4)
            
            
               Võttes arvesse, et kodulinnuliha tarbitakse üha rohkem lihavalmististe ja -toodetena, tuleks kodulinnuliha suhtes kohaldatavate turustamisstandardite reguleerimisala laiendada kodulinnulihast valmististele ja toodetele.
            
         
               (5)
            
            
               Samuti peaks turustamisstandardite reguleerimisala hõlmama CN-koodi 0210 99 39 alla kuuluvat soolvees säilitatud kodulinnuliha.
            
         
               (6)
            
            
               Kogemused näitavad, et teatavatel juhtudel võib värske kodulinnuliha tarbijale müügiks pakkumisel raskusteta asendada värskest kodulinnulihast valmististega. Selleks, et vältida konkurentsimoonutusi värske kodulinnuliha ja värskest kodulinnulihast valmististe vahel, on asjakohane laiendada mõiste „värske kodulinnuliha” aluseks olevat põhimõtet värskest kodulinnulihast valmististele.
            
         
               (7)
            
            
               Toiduainete märgistamist käsitlevate ühenduse õigusaktide kohaselt ei tohi märgistus ega märgistamiseks kasutatavad meetodid olla ostjat eksitavad, eelkõige seoses toidu selliste iseloomulike tunnustega nagu toidu olemus, määratletus, omadused, koostis, kogus, säilivus, päritolu- ja lähteriik, valmistus- või tootmismeetod.
            
         
               (8)
            
            
               Külmutatud või kiirkülmutatud kodulinnuliha tuleks müüa samas olekus või kasutada valmististes, mida turustatakse külmutatud või kiirkülmutatud olekus, või lihatoodetes.
            
         
               (9)
            
            
               Kuna määruses (EÜ) nr 1234/2007 sätestatud A-klassi liigendamist alaklassideks A1 ja A2 ning külmutatud kodulinnuliha kaaluklassi järgi liigendamist praktikas eriti ei kasutata ning need on seega üleliigsed, tuleks kõnealused sätted lihtsustamise huvides tühistada.
            
         
               (10)
            
            
               Määrust (EÜ) nr 1234/2007 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1234/2007 XIV lisa muudetakse vastavalt käesoleva määruse lisale.
   Artikkel 2
   Käeolev määrus jõustub seitsmendal päeval pärast selle avaldamist Euroopa Liidu Teatajas.
   Määrust kohaldatakse alates 1. maist 2010.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 19. oktoober 2009
      
         
            Nõukogu nimel
         
         
            eesistuja
         
         E. ERLANDSSON
         
      
   
   
      (1)  5. mai 2009. aasta arvamus (Euroopa Liidu Teatajas seni avaldamata).
   
      (2)  ELT L 299, 16.11.2007, lk 1.
   
      (3)  EÜT L 173, 6.7.1990, lk 1.
   
      LISA
      Määruse (EÜ) nr 1234/2007 XIV lisa B osa muudetakse järgmiselt.
      
                  1.
               
               
                  I osa punkt 1 asendatakse järgmisega:
                  
                              „1.
                           
                           
                              Ilma et see piiraks käesoleva lisa C osa kohaldamist seoses haudemunade ja kodulindude tibude tootmist ja turustamist käsitlevate sätetega, kohaldatakse käesolevaid sätteid seoses teatavate kodulinnuliha tüüpide ja esituskujude ning kodulinnuliha või rupsi valmististe ja toodete turustamisega ühenduses äri või kaubanduse teel järgmiste liikide puhul, nagu on sätestatud I lisa XX osas:
                              
                                          —
                                       
                                       
                                          kanad liigist Gallus domesticus,
                                       
                                    
                                          —
                                       
                                       
                                          pardid,
                                       
                                    
                                          —
                                       
                                       
                                          haned,
                                       
                                    
                                          —
                                       
                                       
                                          kalkunid,
                                       
                                    
                                          —
                                       
                                       
                                          pärlkanad.
                                       
                                    Käesolevaid sätteid kohaldatakse ka I lisa XXI osas osutatud CN-koodi 0210 99 39 alla kuuluva soolvees säilitatud kodulinnuliha suhtes.”
                           
                        
            
                  2.
               
               
                  II osa muudetakse järgmiselt:
                  
                              a)
                           
                           
                              punktid 2 ja 3 asendatakse järgmisega:
                              „2.   „värske kodulinnuliha”– kodulinnuliha, mida ei ole külmutamisega jäigastatud ning mida hoitakse kogu aeg temperatuuril, mis ei ole madalam kui – 2 °C ega kõrgem kui + 4 °C. Liikmesriigid võivad siiski kehtestada veidi erinevad temperatuurinõuded minimaalse pikkusega ajavahemikuks, mis on vajalik värske kodulinnuliha lõikamiseks ja käitlemiseks jaemüügipoodides või müügipunktide abihoonetes, kui lõikamise ja käitlemise eesmärk on üksnes tarbijale kohapeal müümine;
                              3.   „külmutatud kodulinnuliha”– kodulinnuliha, mis tuleb külmutada nii kiiresti kui võimalik normaalse tapatoimingu piires ning mida ei tohi hoida kõrgemal temperatuuril kui – 12 °C;”;
                           
                        
                              b)
                           
                           
                              lisatakse järgmised punktid:
                              „5.   „kodulinnulihast valmistis”– kodulinnuliha, sealhulgas kodulinnuliha, mis on peenestatud, millele on lisatud toidu- või maitseaineid või lisandeid või mida on töödeldud viisil, millest ei piisa lihaskiu sisemise struktuuri muutmiseks;
                              6.   „värskest kodulinnulihast valmistis”– kodulinnulihast valmistis, mille valmistamisel on kasutatud värsket kodulinnuliha. Liikmesriigid võivad siiski kehtestada veidi erinevad temperatuurinõuded kohaldamiseks minimaalse pikkusega ajavahemiku jooksul ja üksnes sellises ulatuses, mis on vajalik värskest kodulinnulihast valmististe tööstuslikul tootmisel lõikamise ja käitlemise hõlbustamiseks;
                              7.   „kodulinnulihatooted”– määruse (EÜ) nr 853/2004 I lisa punktis 7.1 määratletud lihatooted, mille valmistamisel kasutatakse kodulinnuliha.”.
                           
                        
            
                  3.
               
               
                  III osa muudetakse järgmiselt:
                  
                              a)
                           
                           
                              punkti 1 teine lõik jäetakse välja;
                           
                        
                              b)
                           
                           
                              punktis 2 asendatakse sissejuhatav lause järgmisega:
                              „Kodulinnuliha ja kodulinnulihast valmistisi turustatakse ühes järgmistest olekutest:”;
                           
                        
                              c)
                           
                           
                              punkt 3 jäetakse välja.